दिल्ली के उप राज्यपाल और केंद्र सरकार भले ही केजरीवाल की बात सुनने से इनकार कर रहे हों लेकिन देश भर में यह गंभीर चर्चा का विषय बना हुआ है। केजरीवाल के भूख हड़ताल के समर्थन में कल पश्चिम बंगाल की मुख्यमंत्री ममता बनर्जी, कर्नाटक के मुख्यमंत्री एचडी कुमारस्वामी, आंध्र प्रदेश के मुख्यमंत्री चंद्र बाबू नायडू और केरल के मुख्यमंत्री पी. विजयन ने शनिवार को दिल्ली पहुंचकर केजरीवाल के मांगों को जायज ठहराया। वे केजरीवाल से मिलना चाहते थे। लेकिन उप राज्यपाल ने मिलने की इजाजत नहीं दिया। इसके बाद चारों मुख्यमंत्री शनिवार रात केजरीवाल के परिवार से मिले। इसके बाद साझा प्रेस कॉन्फ्रेस की। आंध्रप्रदेश के मुख्यमंत्री चंद्रबाबू नायडू ने कहा कि दिल्ली सरकार की मांगें मानी जानी चाहिए। वहीं, बंगाल की मुख्यमंत्री ममता बनर्जी, केरल के मुख्यमंत्री पिनरई विजयन और कर्नाटक के मुख्यमंत्री एचडी कुमारस्वामी ने भी यही बात दोहराई। उन्होंने कहा कि एक चुनी हुई सरकार को काम करने देना चाहिए।